**Nasir Jani** (lahir 1954) merupakan seorang pengarah filem, penulis dan pelakon Malaysia. Dari kerjaya filemnya, beliau menduduki kerusi pengarah menerusi filem pertamanya, *Kembara Seniman Jalanan* (1986) dan filem kedua *Rozana Cinta ‘87* (1987) serta telah mengarahkan beberapa drama TV dan telefilem. Beliau juga merupakan penulis separuh masa yang mana beliau menjadi kolumnis hiburan di akhbar *Sinar Harian*.

Biografi
--------

Nasir dilahirkan di Kampung Dol Said, Bandar Alor Gajah, Melaka dan merupakan lulusan dalam komunikasi massa di Institut Teknologi MARA (kini Universiti Teknologi MARA; UiTM). Ketika menuntut di UiTM, Nasir memulakan kerjaya teaternya bersama Kelab Teater Kuala Lumpur menerusi pementasan teater bertajuk yang dibintangi oleh Fatimah Abu Bakar. Selepas tamat belajar di UiTM, beliau bergiat aktif secara serius dalam pementasan teater dengan mengarahkan teater pendek dengan skrip tulisan Hatta Azad Khan bertajuk *Mayat* pada 1978.

Beliau memulakan kerjaya profesionalnya pada tahun 1983, menerusi filem, *Mekanik* arahan Othman Hafsham yang mana beliau merupakan pengarah seninya. Seterusnya menjadi pengarah untuk iklan dan dokumentari. Pada tahun 1984, beliau diberi kepercayaan oleh Datuk Rahim Razali sebagai pengarah seni bagi filem *Matinya Seorang Patriot*, beliau pernah bekerja dengan Bade Hj. Azmi dalam filem untuk TV3 *Maria* (1984) arahan Shuhaimi Baba. Pada tahun 1986, Nasir menduduki kerusi pengarah menerusi filem *Kembara Seniman Jalanan* lakonan M. Nasir dan *Rozana Cinta '87* (1987).

Ketika kerjaya beliau berada di puncak, beliau membuat keputusan untuk berehat dari kerjaya filemnya dan menumpukan perhatian di belakang tabir pengiklanan dan telefilem. Pada tahun 1990, Nasir banyak terlibat dengan pengarahan telefilem untuk siaran televisyen tempatan, termasuklah *Funfair*, *Gigolo*, *Tatoo*, *Namaku Shima* dan *Runtuh*. Antara sentuhan karya terkenal beliau adalah telemovie *Bara* (1989) yang telah mendapat sambutan yang menggalakan dan telah tercalon pelbagai anugerah seperti Anugerah Seri Angkasa 1989/1990, Pengarah Drama Terbaik, Lakon Layar Terbaik, TV Drama Terbaik, Pelakon Lelaki TV Terbaik, Pelakon Wanita TV Terbaik dan Pelakon Baru Terbaik.

Beliau telah terlibat dalam pengarahan muzik video dan dokumentari termasuklah dokumentari mengenai Mursyidul Am PAS, Allahyarham Tok Guru Nik Aziz dan dokumentari mengenai sasterawan negara, Datuk A. Samad Said. Nasir telah dipilih oleh produksi Layar Sunan untuk mengarah filem *Tombiruo: Penunggu Rimba* berdasarkan pengalaman beliau serta visinya tentang dalam pengarahan. Ia akan menjadi filem kepulangan semula beliau setelah beberapa tahun berehat dari kerusi pengarah.

Pada April 2016, Nasir menerbitkan buku memoirnya bertajuk *Brader, Kita Mesti Terus Hidup!*.

Filemografi
-----------

### Filem

| Tahun | Filem | Dikreditkan sebagai | Catatan |
| --- | --- | --- | --- |
| Pengarah | Pengarah Seni | Penolong Pengarah | Penulis | Pelakon |
| 1983 | *Mekanik* | Tidak | Ya | Ya | Tidak | Tidak |  |
| 1984 | *Matinya Seorang Patriot* | Tidak | Ya | Ya | Tidak | Tidak |  |
| 1986 | *Kembara Seniman Jalanan* | Ya | Tidak | Tidak | Ya | Tidak | Filem pertama arahan |
| 1987 | *Rozana Cinta '87* | Ya | Tidak | Tidak | Ya | Tidak |  |
| 2005 | *Rock* | Tidak | Tidak | Tidak | Tidak | Ya |  |
| 2011 | *Songlap* | Tidak | Tidak | Tidak | Tidak | Ya |  |
| 2012 | *Leftwings* | Tidak | Ya | Tidak | Ya | Tidak |  |
| 2017 | *Tombiruo: Penunggu Rimba* | Ya | Tidak | Tidak | Tidak | Tidak | Arahan bersama Seth Larney |
|

### Televisyen

| Tahun | Televisyen | Dikreditkan sebagai | Catatan |
| --- | --- | --- | --- |
| Pengarah | Penulis |
| 1988 | *Anjang Aki* | Ya | Tidak |  |
| *Tok Kaya* | Ya | Tidak |  |
|
| *Khalilah* | Ya | Tidak |  |
| *Dalam Perjalanan* | Ya | Tidak |  |
| 1989 | *Darah Setitik* | Ya | Tidak |  |
|
| *Bara* | Ya | Ya |  |
|
| 1990 | *Novel Oleh Atika* | Tidak | Ya |  |
|
| *Funfair* | Ya | Ya |  |
|
| *Gigolo* | Ya | Ya |  |
|
| *Namaku Shima* | Ya | Tidak |  |
| *Samudera Gagah* | Ya | Tidak | 3 episod |
| 1991 | *Lela Sari* | Ya | Tidak | 5 episod |
|
| *Tatoo* | Ya | Ya |  |
|
| 1993 | *Tempang* | Ya | Ya |  |
|
| 1994 | *Runtuh* | Ya | Ya |  |
|
| 2006 | *Asy Asyura* | Ya | Tidak |  |
|
| 2021 | *Kampong Pisang Bersiri-siri* | Tidak | Tidak | Sebagai pelakon; episod: "Alam Pak Din" (Bahagian 3) |
|

Bibliografi
-----------

* Jani, Nasir (2016). *Brader, Kita Mesti Terus Hidup!*. Kuala Lumpur: DuBook Press. ISBN 9789670723587.
* Cetak Rompak Kepala Bapak. Tulisan Nasir Jani (2018) Thukul Chetak
* Pemberontak Filem: Rebel With a Cause Without Pause (2019) Rabak-Lit
* Pemberontak Filem 2 (2021) Rabak-Lit

Anugerah
--------

| Tahun | Anugerah | Kategori | Keputusan |
| --- | --- | --- | --- |
| 1989 | Anugerah Seri Angkasa 1989/1990 | Pengarah Drama Terbaik | Tercalon |
|

Rujukan
-------

1. ↑  Nasir Jani kembali mengarah filem selepas hampir 30 tahun menyepi Cinema.com.my (11 September 2016). Diperoleh pada 11 September 2016.
2. 1 2 3 4 5 6  Budiey (20 Ogos 2016). "Kenali Siapa Nasir Jani – Biografi Pengarah". Sensasi Selebriti. Dicapai pada 22 Ogos 2016.
3. 1 2  Abror Rivai (17 Mac 2011). "Opera Hidup: Wawancara bersama Nasir Jani". Jalan Telawi. Diarkibkan daripada yang asal pada 2017-10-14. Dicapai pada 16 November 2013.
4. ↑  Akmaliah Razak (10 Februari 2014). "Nasir Jani tidak pernah mengalah!". Sinar Harian. Dicapai pada 22 Ogos 2016.
5. ↑  "Nasir Jani dan dekad 80-an". Utusan Malaysia. 16 November 2003. Diarkibkan daripada yang asal pada 2017-10-11. Dicapai pada 16 November 2013.
6. ↑  Aqmar Mustaza (27 Ogos 2016). "Nasir Jani tampil dengan Tombiruo". Sinar Harian. Dicapai pada 11 Oktober 2017.
7. ↑  Al-Abror Mohd Yusuf (18 Mei 2016). "Brader Kita Mesti Terus Hidup kemarahan Nasir pada rejim Mahathir". Malaysiakini. Dicapai pada 11 Oktober 2016.

Pautan luar
-----------

* Nasir Jani di Pangkalan Data Filem Internet (IMDb)

| * l
* b
* s
Filem arahan Nasir Jani |
| --- |
| 
* *Kembara Seniman Jalanan* (1986)
* *Rozana Cinta '87* (1987)
* *Tombiruo: Penunggu Rimba* (2017)

 |

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat

 |